แรงขายอิเล็ก-พลังงาน ฉุด SET บ่ายไหล 15 จุด
SET ภาคบ่ายไหลต่อ 15 จุด รับแรงขายหุ้นขนาดใหญ่ โดยเฉพาะ GUNKUL ถูกเทขายออกมามากส่งผลให้ราคาร่วงลงไปถึง 10.92% และหุ้น PTTEP ขึ้น XD เป็นวันแรกกดดันดัชนีวันนี้
SET ภาคบ่ายไหลต่อ 15 จุด รับแรงขายหุ้นขนาดใหญ่ โดยเฉพาะ GUNKUL ถูกเทขายออกมามากส่งผลให้ราคาร่วงลงไปถึง 10.92% และหุ้น PTTEP ขึ้น XD เป็นวันแรกกดดันดัชนีวันนี้
14 ก.พ. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 15:09 น. อยู่ที่ 1,652.86 ลดลง 14.77 จุด หรือ 0.70% สูงสุดที่ 1,669.71 จุด ต่ำสุดที่ 1,651.72 จุด มูลค่าการซื้อขาย 46,685.85 ล้านบาท
โดยตลาดหุ้นไทยต้นภาคบ่ายไหลลงต่อไปเป็นกว่า 10 จุด รับแรงขายหุ้นขนาดใหญ่ โดยเฉพาะ GUNKUL ถูกเทขายออกมามากส่งผลให้ราคาร่วงลงไปถึง 10.92% และหุ้น PTTEP ขึ้น XD เป็นวันแรกกดดันดัชนีวันนี้
นอกจากนี้ บล.กสิกรไทย ระบุว่า มุมมองตลาดหุ้นไทยบ่ายนี้คาดแกว่งตัวในกรอบ 1660 -1670 จุด ประเมินตลาดจะ Wait&amp; see รอรายงานอัตราเงินเฟ้อสหรัฐ เดือน ม.ค. คืนนี้ช่วง 2 ทุ่ม ครึ่งตลาดคาดเพิ่มขึ้น 0.4% เมื่อเทียบกับเดือนที่ผ่านมา และเพิ่มขึ้น 6.2% เมื่อเทียบกับงวดเดียวกันของปีก่อน และสถานการณ์รัสเซยี-ยูเครน กลับมาตึงเครียดมากขึ้น ส่วนในประเทศปัจจัยกดดันคือ การรายงานงบไตรมาส 4/65 ที่ประกาศออกมาในช่วงที่ผ่านมา โดยเกือบครึ่งที่ประกาศออกมางบต่ำคาด ซึ่งช่วงที่เหลือ ของสัปดาห์นี้จะมีการทยอยประกาศงบรอติดตามวันที่ 15 ก.พ.66